
DUOMENŲ SURINKIMO IR ANALIZĖS INFORMACINĖS SISTEMOS
PRIEŽIŪROS IR VYSTYMO PASLAUGŲ PIRKIMO TECHNINĖ SPECIFIKACIJA

I. BENDROSIOS NUOSTATOS

1. Valstybinė energetikos reguliavimo taryba (toliau – Taryba, Perkančioji organizacija) numato įsigyti duomenų surinkimo ir analizės informacinės sistemos (toliau – DSAIS) priežiūros ir vystymo paslaugas.
1. Tikslas – įsigyti DSAIS priežiūros ir vystymo paslaugas, kad būtų užtikrintas nepertraukiamas Tarybos ir išorinių DSAIS naudotojų darbas naudojantis DSAIS. 
2. DSAIS priskirta prie vidutinės svarbos valstybės informacinių išteklių kategorijos. 

II. SĄVOKOS IR SUTRUMPINIMAI

3. Techninėje specifikacijoje naudojamos sąvokos ir sutrumpinimai:
3.1. Paslaugos – DSAIS priežiūros ir vystymo paslaugos;
3.2. Tiekėjas – DSAIS priežiūros ir vystymo paslaugas teikiantis subjektas;
3.3. Vidinis naudotojas – Perkančiosios organizacijos darbuotojas, kuriam DSAIS valdytojo nustatyta tvarka yra suteikta teisė pagal kompetenciją (arba pareigybės aprašyme nustatytoms funkcijoms vykdyti) naudotis DSAIS ir tvarkyti DSAIS elektroninę informaciją;
3.4. Išorinis naudotojas – ūkio subjektas ir (arba) ūkio subjekto atstovas, kuriam DSAIS valdytojo nustatyta tvarka yra suteikta teisė pagal kompetenciją naudotis DSAIS reguliuojamos veiklos ataskaitoms teikti ir kitiems susijusiems veiksmams atlikti;
3.5. Ūkio subjektas – Perkančiosios organizacijos reguliuojamas ir (arba) prižiūrimas ūkio subjektas (fizinis arba juridinis asmuo), kuris pagal atitinkamus įstatymus turi Perkančiajai organizacijai pateikti duomenis, deklaruoti reikiamus rodiklius ir pateikti kitą informaciją;
3.6. VIISP – Valstybės informacinių išteklių sąveikumo platforma, leidžianti paslaugų tiekėjams lanksčiai bei nesudėtingai talpinti ir kurti elektronines paslaugas, o paslaugų gavėjams visas šias paslaugas užsisakyti vienoje vietoje. VIISP portalas yra bendra prieiga prie daugumos svarbiausių Lietuvoje teikiamų viešųjų bei administracinių paslaugų;
3.7. DVS – Perkančiosios organizacijos naudojama dokumentų valdymo informacinė sistema;
3.8. CMS – turinio valdymo sistema;
3.9. ADOC – elektroniniu parašu pasirašomas elektroninio dokumento formatas;
3.10. Pagalbos tarnyba – tiekėjo administruojama informacinė sistema skirta incidentams registruoti ir jų sprendimo eigai sekti (angl. „HelpDesk“);
3.11. VPN – atskirų nutolusių vienas nuo kito kompiuterinių tinklų sujungimas į vieną tinklą internetu (virtualų privatų tinklą).

III. INFORMACIJA APIE DSAIS

4. DSAIS – tai duomenų surinkimo ir jų analizės informacinė sistema, skirta visam Perkančiosios organizacijos duomenų apie reguliuojamas sritis gyvavimo ciklui valdyti, veiklos efektyvumui ir darbo kokybei gerinti.
5. DSAIS sudarančios posistemės ir jų paskirtis:
5.1. Duomenų surinkimo – reikiamų duomenų, rodiklių ir kitos informacijos surinkimas iš ūkio subjektų, naudojant elektronines formas ir elektroninius dokumentus, ūkio subjektų sąrašo tvarkymas ir sisteminimas, duomenų pateikimo proceso kontroliavimas, reguliuojamų ūkio subjektų pateiktų dokumentų būsenos ir veiksmų istorijos atvaizdavimas bei DSAIS vidinių naudotojų pranešimų platinimas reguliuojamiems ūkio subjektams ir elektroninių žinučių tarp DSAIS vidinių naudotojų ir ūkio subjektų perdavimas.
5.2. Duomenų įkėlimo ir transformavimo – pirminių surinktų duomenų apdorojimas (transformavimas), paruošimas analizei ir transportavimas į duomenų saugyklos struktūrą (dimensijų ir faktinių rodiklių lenteles).
5.3. Duomenų saugyklos – surinktos informacijos ilgalaikis saugojimas ir analizei reikalingų duomenų savalaikis priėmimas.
5.4. Duomenų pateikimo – vidiniams naudotojams skirtų įrankių rinkinys, kurių pagalba būtų galima formuoti užklausas, tvarkyti, agreguoti ir analizuoti duomenų saugykloje sukauptus duomenis;
5.5. Administravimo – vidiniams naudotojams (administratoriams) skirtų įrankių rinkinys sistemos sudedamųjų dalių, parametrų bei naudotojų administravimui.
6. Pagrindinės DSAIS funkcijos:
6.1. Išorinių naudotojų registravimosi ir išorinių bei vidinių naudotojų prisijungimo prie sistemos funkcionalumas.
6.2. Ataskaitų pildymas, teikimas (elektroninių dokumentų (ADOC) suformavimas, pasirašymas, patikrinimas), patikra, tvirtinimas, grąžinimas taisymui.
6.3. Ūkio subjektų ir vidinių naudotojų pranešimų siuntimo ir gavimo bei automatinių pranešimų funkcionalumas.
6.4. Ūkio subjektų, ūkio subjektų grupių, išorinių naudotojų, vidinių naudotojų, ataskaitų, ataskaitų formų, ataskaitų darbo sekų, sistemos parametrų bei klasifikatorių, audito žurnalų, CMS (Orchard) ir kt. administravimo funkcionalumas. 
7. Integracija su kitomis sistemomis:
7.1. DSAIS integruota su dvejomis sistemomis – VIISP (integracija skirta Išorinių naudotojų autentifikacijai) ir Perkančioje organizacijoje naudojama DVS (integracija skirta patvirtintų dokumentų registracijai, registracijos numerio gavimui). 
7.2. DSAIS įdiegta Dokobit elektroninių dokumentų pasirašymo sąsaja. Ši sąsaja sutarties vykdymo metu gali keistis, jei būtų įsigytos kito el. pasirašymo paslaugų tiekėjo paslaugos.
8. DSAIS naudojama programinė ir techninė įranga:
8.1. WEB serveris:
· Windows Server 2012 R2;
· .NET 4.5.1;
· IIS 8;
· ir kt.
8.2. Aplikacijų serveris:
· Windows Server 2012 R2;
· .NET 4.5.1;
· IIS 8;
· Java SE 1.7;
· Tomcat 7.0;
· ir kt.
8.3. Duomenų transformavimo ir duomenų saugyklos serveriai:
· Windows Server 2012 R2;
· Microsoft SQL Server 2014 Standard;
· ir kt.
9. Programavimo kalbos – C#, HTML, JavaScript, XML, JSON ir kt.



IV. PERKAMŲ PASLAUGŲ TURINYS

10. Perkamas paslaugas sudaro:

1 lentelė. Perkamos paslaugos
	Eil. Nr.
	Pavadinimas
	Mato vnt.
	Preliminarus, prognozuojamas valandų kiekis, kuris bus panaudotas per specialistą iš preliminaraus bendro valandų kiekio/proc.
	Preliminarus bendras valandų kiekis 24 mėn. laikotarpyje

	10.1. 
	Priežiūros paslaugos (aprašytos techninės specifikacijos 12 punkte)*

	10.1.1. 
	Projektų vadovas
	1 val.
	10% arba (~150 valandų)
	Bendras preliminarus priežiūros valandų kiekis 24 mėn. paslaugų teikimo laikotarpiu – 1500 valandų (100 proc.)

	10.1.2. 
	Programuotojas
	1 val.
	60% arba (~900 valandų)
	

	10.1.3. 
	Duomenų bazių administravimo specialistas
	1 val.
	20% arba (~300 valandų)
	

	10.1.4. 
	Testavimo specialistas
	1 val.
	10% arba (~150 valandų)
	

	10.2. 
	Vystymo paslaugos (aprašytos techninės specifikacijos 13 punkte)**

	10.2.1. 
	Projektų vadovas
	1 val.
	15% arba (~150 valandų)
	Bendras preliminarus vystymo valandų kiekis 24 mėn. paslaugų teikimo laikotarpiu – 1000 valandų (100 proc.)

	10.2.2. 
	Programuotojas
	1 val.
	50% arba (~500 valandų)
	

	10.2.3. 
	Duomenų bazių administravimo specialistas
	1 val.
	25% arba (~250 valandų)
	

	10.2.4. 
	Testavimo specialistas
	1 val.
	10% arba (~100 valandų)
	



*Priežiūros paslaugos perkamos pagal poreikį. Valandos skaidomos ir apmokamos atsižvelgiant į specialisto valandinį įkainį ir panaudotą laiką (valandos tikslumu) užduočiai atlikti.
**Vystymo paslaugos perkamos pagal poreikį. Valandos skaidomos ir apmokamos atsižvelgiant į specialisto valandinį įkainį ir panaudotą laiką (valandos tikslumu) užduočiai atlikti.

11. Perkamas priežiūros paslaugas, DSAIS produkcinei ir testavimui skirtoms aplinkoms, sudaro:
11.1. Tiekėjo paskirtų, Perkančiosios organizacijos paslaugų pirkimo sąlygose nustatytus kvalifikacinius reikalavimus atitinkančių, specialistų darbo laikas paslaugos teikimui užtikrinti;
11.2. DSAIS administratoriaus konsultavimas DSAIS administravimo klausimais (konsultacijos turi būti teikiamos telefonu, el. paštu ir (arba) Perkančiosios organizacijos darbo vietoje (Perkančiajai organizacijai ir Tiekėjui suderinus konsultacijos laiką), taip, kaip tai numatyta techninės specifikacijos V skyriuje „Paslaugų teikimo tvarka“;
11.3. su DSAIS aplinkos konfigūravimu, DSAIS duomenų bazių ir kitų DSAIS sudedamųjų dalių veikimu ir (arba) funkcionavimo sutrikimais susijusių problemų sprendimas (sutrikimų ir klaidų analizė, taisymas, testavimas, diegimas ir dokumentavimas);
11.4. DSAIS naudojamos programinės įrangos sutrikimų ir klaidų analizė, taisymas, testavimas, diegimas ir dokumentavimas;
11.5. DSAIS naudojamos programinės įrangos atnaujinimo darbai pereinant prie aukštesnės jos versijos, įskaitant duomenų bazių valdymo sistemos, operacinės sistemos ir kitų taikomųjų programų, versijų atnaujinimo darbus;
11.6. techninių resursų (pvz.: procesoriaus, atminties, vietos diske, tinklo pralaidumo) panaudojimo ir poreikio analizė (pagal poreikį);
11.7. DSAIS programinio kodo taisymas ir atliktų pataisymų diegimas, pataisytų (atnaujintų) išeities kodo ir (ar) tekstų pateikimas Perkančiajai organizacijai;
11.8. DSAIS priežiūros ir vystymo paslaugai teikti, Tiekėjo pusėje naudojamos pagalbinės programinės įrangos licencijų pvz.: Visual Studio (išskyrus MS SQL licencijos ir SSL sertifikato už kurias atsako Perkančioji organizacija) įsigijimo ir priežiūros kaštus Tiekėjas dengia iš savo lėšų (šie kaštai turi būti įskaičiuoti į paslaugų teikimo įkainius); 
11.9. DSAIS priežiūros ataskaitų, t. y. suvestinio suteiktų paslaugų akto (atliktų veiksmų ir įvykusių sutrikimų) pateikimas periodiškai, su Perkančiąją organizacija suderinta tvarka ir detalumu (jeigu atitinkamą mėnesį priežiūros paslaugų nebuvo užsakoma ataskaita abiejų Šalių sutarimu gali būti neteikiama).
11.10. Priežiūros paslaugos turi būti teikiamos 24 mėnesius nuo sutarties įsigaliojimo dienos pagal poreikį (pateikus poreikį Pagalbos Tarnyboje, konsultuojant el. paštu, telefonu ir kitais būdais nustatytais šioje Techninėje specifikacijoje) arba kol bus išnaudota sutarties vertė. Perkančioji organizacija neįsipareigoja įsigyti viso preliminaraus priežiūros paslaugų kiekio nurodyto Techninėje specifikacijoje (gali būti situacijos, kai pvz. kažkurį mėnesį priežiūros paslaugų gali ir neprireikti) ir jeigu nebus poreikio priežiūros paslaugų gali neįsigyti.
12. Perkamas vystymo paslaugas sudaro:
12.1. DSAIS funkcionalumo pagal pasikeitusius teisės aktus arba Perkančiosios organizacijos išsakytus poreikius specifikavimą, projektavimą, programavimą, testavimą, įdiegimą (testavimo ir produkcinėje aplinkose) ir dokumentavimą;
12.2. DSAIS naudotojų ir administratorių apmokymą įdiegus naują DSAIS funkcionalumą, bei administratorių ir naudotojų instrukcijų parengimą arba esamų instrukcijų atnaujinimą;
12.3. DSAIS perkėlimą į kitą techninę ar sisteminę įrangą (pagal poreikį), įskaitant:
12.3.1. Programinės įrangos įdiegimą bei DSAIS aplinkų (produkcinės ir testavimo) konfigūravimą;
12.3.2. Duomenų bazių ir joje esančios informacijos migravimą (pagal poreikį, pvz. atliekant operacinės sistemos naujinimo darbus);
12.3.3. Kitas susijusias paslaugas.
12.4. kitos neišvardytos paslaugos, kurios viršija priežiūros paslaugų apimtį ar pagal savo esmę nėra priežiūros paslaugos;
12.5. Vystymo paslaugos turi būti teikiamos pagal paslaugų valandinį įkainį, nurodytą Tiekėjo pasiūlyme, Perkančiosios organizacijos įgaliotų atstovų raštu (el. paštu arba Pagalbos tarnyboje) pagal parengtą techninę užduotį pateiktų užsakymų pagrindu, nurodyta tvarka: 
12.5.1. Perkančioji organizacija el. paštu arba Pagalbos tarnyboje suformuoja vystymo paslaugų poreikį aprašydama planuojamų įsigyti vystymo paslaugų objektą;
12.5.2. Tiekėjas, ne vėliau kaip per 10 darbo dienų nuo vystymo paslaugų poreikio pateikimo, įvertina ir pateikia Perkančiajai organizacijai vystymo paslaugos vertinimą valandomis (išskaidant vertinimą ir nurodant kiek valandų bus panaudota užduoties analizei, projektavimui ir dokumentacijos paruošimui, programavimui, testavimui ir diegimui testavimo bei produkcinėje DSAIS aplinkose (Perkančioji organizacija turi teisę prašyti Tiekėjo pagrįsti (detalizuoti) vystymo paslaugos elementui (pvz. programavimui) numatyta valandų skaičių) ir preliminarų vystymo paslaugos įgyvendinimo terminą. Perkančioji organizacija gavusi iš Tiekėjo vystymo paslaugos vertinimą, neįsipareigoja teikti užsakymo šios vystymo paslaugos įsigijimui ir gali priimti sprendimą konkrečių vystymo paslaugų neįsigyti, ar įsigyti ne visa apimtimi ir pan.
12.5.3. Perkančiajai organizacijai raštu patvirtinus vystymo paslaugos užsakymą (abiem Šalių raštu sudaromas susitarimas, kuriame yra apibrėžiamas vystymo paslaugų objektas, terminas, specialistų valandų skaičius ir kiti svarbūs aspektai), Tiekėjas pradeda numatytos užduoties vykdymą užsakyme nustatytais ir abiejų Šalių suderintais terminais.
12.6. Visais atvejais DSAIS vystymo paslaugų užsakymų vykdymo metu naujai sukurtą ar pakeistą DSAIS funkcionalumą Tiekėjas turi įdiegti tik pilnai jį ištestavęs ir įsitikinęs, kad įdiegus naują ar pakeitus esamą funkcionalumą DSAIS produkcinėje aplinkoje, nebus sutrikdytas DSAIS ar jos kitos sudėtinės dalies darbas ir visi įdiegti pakeitimai veiks taip, kaip buvo numatyta užsakyme ir (ar) kituose dokumentuose, nustatančiuose funkcinius reikalavimus kuriamam ar keičiamam DSAIS funkcionalumui. Galutinį sprendimą dėl DSAIS vystymo paslaugos užsakymų vykdymo metu naujai sukurto ar pakeisto funkcionalumo įdiegimo produkcinėje aplinkoje priima Perkančiosios organizacijos atsakingi specialistai. Už atliktas vystymo paslaugas Tiekėjui bus apmokama po faktinio šių paslaugų suteikimo pasirašius paslaugų suteikimo priėmimo-perdavimo aktą. 
12.7. Perkančioji organizacija neįsipareigoja išpirkti maksimalaus valandų kiekio, nurodyto techninės specifikacijos 11.2 papunktyje arba gali priimti sprendimą šių paslaugų neįsigyti visai. Vystymo paslaugas Perkančioji organizacija užsakyti gali 24 mėn. laikotarpyje nuo Sutarties įsigaliojimo dienos. Konkretus vystymo paslaugos užsakymo paslaugos teikimo terminas yra suderinamas užsakyme ir negali būti ilgesnis nei 24 mėn. nuo Sutarties įsigaliojimo dienos.
12.8. Visoms DSAIS vystymo paslaugoms turi būti taikoma 12 mėnesių nuo paslaugų pagal užsakymą priėmimo perdavimo akto pasirašymo dienos, garantinė priežiūra, kurios metu Tiekėjas turi nemokamai teikti šias paslaugas:
12.8.1. dėl DSAIS vystymo metu suteiktų paslaugų atsiradusių klaidų taisymas ir testavimas, neatitikimų šios techninės specifikacijos reikalavimams šalinimas; 
12.8.2. DSAIS funkcionalumo atstatymas, kai gedimo priežastis yra Tiekėjo suteiktos vystymo paslaugos ar įdiegtos programinės įrangos netinkamas veikimas;
12.8.3. DSAIS dokumentacijos tikslinimas pagal DSAIS vystymo metu atliktus taisymus (pakeitimus);
12.8.4. konsultacijų teikimas dėl DSAIS vystymo paslaugų telefonu arba el. paštu.
12.8.5. DSAIS vystymo paslaugoms garantija taikoma ir tuo atveju, kai DSAIS funkcionalumo sutrikimo ir (arba) gedimo priežastys yra kitos Tiekėjo suteiktos paslaugos (pvz. priežiūros paslaugų suteikimo metu buvo pakeista sistemos konfigūracija, kuri turėjo įtakos DSAIS vystymo paslaugų metu sudiegto funkcionalumo veikimui).
12.9. Tiekėjas garantiniu laikotarpiu privalo užtikrinti, kad DSAIS veikimo sutrikimai būtų šalinami pagal techninės specifikacijos 2 lentelėje „Incidentų prioritetai“ pateiktus reikalavimus.
12.10. Pasibaigus 12 mėn. garantinio aptarnavimo terminui, suteiktoms vystymo paslaugoms taikomi bendri priežiūros paslaugos reikalavimai, aprašyti techninės specifikacijos 12 punkte.
12.10.1. Tuo atveju kai 12 mėn. garantija viršija sutarties galiojimo terminą, garantija sutrumpinama iki sutarties pabaigos datos.
13. Privalomi tiekėjo įsipareigojimai:
13.1. elgtis sąžiningai ir protingai bei visomis išgalėmis stengtis užtikrinti, kad paslaugų teikimas labiausiai atitiktų Perkančiosios organizacijos interesus;
13.2. teikti paslaugas, kurios sudaro pirkimo objektą, laikantis informacijos saugą ir duomenų saugumą reglamentuojančių teisės aktų, ir DSAIS saugos dokumentuose (pvz., DSAIS naudotojų administravimo taisyklių, saugaus elektroninės informacijos tvarkymo taisyklių, veiklos tęstinumo valdymo plano ir kt.) reikalavimų;
13.3. užtikrinti sutarties galiojimo metu ir iki sutarties įsigaliojimo į DSAIS sudiegtų papildomų komponentų priežiūrą, sudiegtų komponentų garantiniam laikotarpiui pasibaigus;
13.4. užtikrinti kad paslaugos teikimo metu be išankstinio suderinimo su Perkančiąja organizacija ir be Perkančiosios organizacijos sutikimo nebus atliekami jokie DSAIS programinio kodo ir tarnybinėse stotyse naudojamos programinės įrangos, keitimai.

V. PASLAUGŲ TEIKIMO TVARKA

14. Visi kreipiniai (incidentai (tiek Tiekėjo nustatyti[footnoteRef:1], tiek Perkančiosios organizacijos pastebėti) ir užklausos) turi būti registruojami Pagalbos tarnyboje, atitinkančioje šios techninės specifikacijos VIII skyriuje „Reikalavimai Tiekėjo pagalbos tarnybai“ nustatytus reikalavimus; [1:  pvz. atliekant vystymo paslaugas ar sprendžiant kreipinį tiekėjas identifikuoja dar kokią nors su kitu komponentu, ne su sprendžiamu kreipiniu tiesiogiai susijusią klaidą arba sutrikimą ir pan.] 

15. Paslaugos turi būti teikiamos adresu Verkių g. 25C-1, Vilnius, arba nuotoliniu būdu, darbo dienomis darbo laiku, t. y. nuo aštuntos (8.00 val.) iki septynioliktos valandos (17.00 val.) pirmadieniais, antradieniais, trečiadieniais ir ketvirtadieniais ir nuo aštuntos (8.00 val.) iki penkioliktos valandos keturiasdešimt penkių minučių (15.45 val.) – penktadieniais;
16. Visi kreipiniai skirstomi į incidentus (sutrikimus) ir užklausas. Incidentai papildomai yra skirstomi į trijų prioritetų / lygių sutrikimus, atsižvelgiant į jų poveikį (įtaką):

2 lentelė. Kreipinius sudarančių incidentų ir užklausų lygiai/prioritetai:
	Eil. Nr.
	Prioritetas
	Paaiškinimas

	1.
	I lygio incidentas (kritinis sutrikimas, aukštas prioritetas)
	Sutrikimas ir / ar DSAIS pasiekiamumo sutrikdymas, kuris apima bent vieną iš šių kriterijų:
· Visi arba absoliuti dauguma DSAIS naudotojų visiškai negali naudotis sistema;
· nepasiekiama DSAIS duomenų bazė;
· incidento metu buvo sudarytos sąlygos prarasti ir (arba) buvo prarastas DSAIS tvarkomos informacijos konfidencialumas (įskaitant informaciją, susijusią su asmens duomenimis).

	2.
	II lygio incidentas (vidutinis sutrikimas, vidutinis prioritetas)
	Sutrikimas, kurio metu DSAIS funkcionalumas / pasiekiamumas apribotas ir apsunkina Sistemos naudotojų darbą, tačiau jo visiškai nenutraukia, yra žinomas kitas alternatyvus funkcionalumo / pasiekiamumo užtikrinimo būdas. 

	3.
	III lygio incidentas (žemo lygio sutrikimas, žemas prioritetas)
	Sutrikimas, kurio metu DSAIS funkcionalumas / pasiekiamumas apribotas dalinai, naudotojų darbas su Sistema neapsunkinamas arba poveikis DSAIS veiklai yra minimalus, yra žinomas kitas alternatyvus funkcionalumo / pasiekiamumo užtikrinimo būdas.

	4.
	Užklausa (keitimas arba konsultacija)
	Užklausos - konsultacijos DSAIS naudojimosi klausimais arba nedideli, detalesnės analizės nereikalaujantys DSAIS pakeitimai (pavadinimų keitimas, turinio elementų (pvz. teksto) patogesnis išdėstymas), atsiradus tokių pokyčių poreikiui Perkančiosios organizacijos veikloje. Smulkiais pakeitimais laikomi tokie pakeitimai, kurių realizavimo metu:
· Nekeičiama duomenų bazės struktūra;
· Neatsiranda naujų sistemos langų;
· Neatsiranda naujų sistemos funkcijų;
· Nedaromas poveikis sistemos funkcionalumui.



17. Tiekėjas privalo reaguoti bei spręsti kreipinius pagal šiuos reakcijos ir išsprendimo laikus:

3 lentelė. Incidentų šalinimo ir užklausų sprendimų laikas (darbo valandos suprantamos taip, kaip jos apibrėžtos Techninės specifikacijos 17 punkte)
	Incidento prioritetas
	Reakcijos laikas[footnoteRef:2] [2:  Reakcijos laikas suprantamas kaip laiko tarpsnis nuo Perkančiosios organizacijos pranešimo apie incidentą arba užklausą pateikimo iki jo sprendimo pradžios.] 

	Išsprendimo laikas[footnoteRef:3] [3:  Išsprendimo laikas suprantamas kaip laiko tarpsnis nuo pranešimo apie incidentą pateikimo arba užklausos pateikimo momento iki visiško incidento arba užklausos išsprendimo.] 


	I lygio incidentas
	2 darbo val.
	6 darbo val.

	II lygio incidentas
	6 darbo val.
	10 darbo val.

	III lygio incidentas
	8 darbo val.
	5 darbo dienos

	Užklausa
	ne ilgiau kaip 10 darbo valandų
	Abiejų šalių suderintais terminais 



18. Tiekėjas įsipareigoja konsultuoti Perkančiąją organizaciją visais su DSAIS veikimu susijusiais klausimais.
19. Konsultavimo paslaugų suteikimo tvarka ir terminai:
19.1. Konsultavimo paslaugos teikiamos telefonu, el. paštu ar Pagalbos tarnyboje, atsižvelgiant į tai, kokia forma buvo gautas Perkančiosios organizacijos paklausimas;
20. Paslaugų teikimas fiksuojamas 1 val. tikslumu.
21. Jei Tiekėjas dėl objektyvių priežasčių ir (ar) nuo Tiekėjo nepriklausančių priežasčių negali suteikti konsultacijos ar pašalinti incidento per nustatytą incidento išsprendimo laiką, jis turi nedelsiant informuoti Perkančiąją organizaciją raštu (paslaugų teikimo sutartyje suderintu el. paštu) apie tokias aplinkybes ir jų atsiradimo priežastis. Perkančiajai organizacijai įvertinus nurodytų aplinkybių ir priežasčių pagrįstumą, Perkančioji organizacija ir Tiekėjas abipusiu susitarimu gali nustatyti kitokį konsultacijų ar sutrikimų pašalinimo laiką nei nustatyta 3 lentelėje „Reakcijos į incidentus laikas“.
22. Paslaugos prieinamumas:
22.1. Paslaugai turi būti užtikrintas prieinamumas – 96 proc.;
22.2. pasiektas paslaugos prieinamumas procentais skaičiuojamas tokiu būdu:
PPP=(1–((H–K–S)*Z)/P)*100
· PPP – pasiektas paslaugos prieinamumas procentais
· H – bendras prastovos laikas (minutėmis) aptarnavimo metu;
· K – laikas, už kurį atsako pati Perkančioji organizacija arba Perkančiosios organizacijos trečioji šalis (minutėmis);
· S – planinė prastova aptarnavimo valandomis (minutėmis);
· P – aptarnavimo laikas (valandomis);
· Z – procentinė išraiška naudotojų, kurie buvo paveikti prastovos.
22.3. prastovos laiką sudaro laikas, nuo paslaugos neprieinamumo užfiksavimo iki paslaugos atstatymo. Paslaugos prastovos laikas skaičiuojamas nuo Pagalbos tarnyboje užregistravimo laiko arba nuo elektroninio pranešimo pateikimo laiko.
23. Reakcijos ir sprendimo laikų įvykdomumas:
23.1. įvykdomumas – sutrikimų, kuriuos Tiekėjas išsprendžia pagal paslaugos teikimo įsipareigojimus, procentas per mėnesį:
23.1.1. reakcijos laiko įvykdomumo įsipareigojimas – ≥ 98 proc.;
23.1.2. sprendimo laiko įvykdomumo įsipareigojimas – ≥ 97 proc.;
23.1.3. įvykdomumo rodiklis skaičiuojamas incidentų prioritetams.
24. Paslaugos prieinamumas, reakcijos ir sprendimo laikų įvykdomumas, apskaičiuojamas Tiekėjo ir pateikiamas kartu su suvestiniu paslaugų suteikimo priėmimo-perdavimo aktu, techninės specifikacijos VI skyriuje „Suteiktų paslaugų ataskaitos“ numatyta tvarka (Perkančioji organizacija pasilieka teisę apskaičiuoti paslaugos prieinamumo, reakcijos ir sprendimo laikų įvykdomumo rodiklį pati) su Perkančiąja organizacija suderintu periodiškumu arba Perkančiajai organizacijai pareikalavus;
25. DSAIS neveikimo laikotarpis negali būti ilgesnis nei 12 valandų, o prieinamumas (kiek tai priklauso nuo Tiekėjo teikiamų paslaugų) ne mažiau kaip 96 proc. laiko visą parą, kaip nustatyta DSAIS veiklos tęstinumo valdymo plane[footnoteRef:4].  [4:  https://www.vert.lt/SiteAssets/Puslapiai/bendra/Teisine-informacija/komisijos-informaciniu-sistemu-nuostatai/DSAIS_veiklos_testinumo_valdymo_planas.pdf] 


VI. SUTEIKTŲ PASLAUGŲ ATASKAITOS

26. Tiekėjas kas mėnesį[footnoteRef:5] turi parengti ir pateikti Perkančiajai organizacijai suvestinį suteiktų paslaugų perdavimo - priėmimo aktą, nurodyti mėnesio laikotarpiu suteiktas DSAIS konsultavimo, problemų analizės ir klaidų taisymo, modifikacijos paslaugas, atliktą versijų atnaujinimą, paslaugos prieinamumo (su Perkančiąja organizacija suderintu periodiškumu arba Perkančiajai organizacijai pareikalavus), reakcijos ir sprendimo laikų įvykdomumo apskaičiavimus bei atliktas vystymo paslaugas (jei jos buvo užsakomos ir atliekamos). Jeigu atitinkamą mėnesį priežiūros paslaugų nebuvo užsakoma / teikiama suvestinis suteiktų paslaugų perdavimo-priėmimo aktas abiejų Šalių sutarimu gali būti neteikiamas. [5:  Iki kiekvieno mėnesio 10 (dešimtos) kalendorinės dienos imtinai. ] 

27. Suvestiniame suteiktų paslaugų akte (kai jis rengiamas) turi būti nurodyta:
27.1. tikslios incidentų registravimo, reakcijos ir išsprendimo datos, trumpas incidento aprašymas ir unikalus incidento numeris Pagalbos tarnybos sistemoje, sugaištas laikas[footnoteRef:6] incidentui išspręsti ir bendras sugaištas laikas per mėnesį išskaidant informaciją pagal incidentų lygius; [6:  Pateikiant duomenis, kurie fiksuoti Pagalbos tarnyboje bei nurodant realų laiką, kiek specialistai užtruko sprendžiant atitinkamo lygio incidentą (išskaidant informaciją kiek ir kokios rolės specialistas užtruko valandų).] 

27.2. apskaičiuotas paslaugos prieinamumas procentais (su Perkančiąja organizacija suderintu periodiškumu arba Perkančiajai organizacijai pareikalavus);
27.3. apskaičiuotas reakcijos ir sprendimo laikų įvykdomumas procentais per mėnesį;
27.4. atliktos vystymo paslaugos (jei jos buvo užsakomos ir atliekamos).
28. Jei ataskaitiniu laikotarpiu vyko DSAIS versijos atnaujinimas, programinio kodo taisymas arba esminiai DSAIS funkcionalumo atnaujinimai, suvestiniame paslaugų priėmimo-perdavimo akte turi būti pažymėtas naujos versijos įdiegimo ar programinio kodo taisymo faktas ir atnaujinti dokumentai (išorinio naudotojo instrukcija, vidinio naudotojo / administratoriaus instrukcija, pataisytas (atnaujintas) programinis kodas ir (ar) tekstas) pateikti užsakovui elektronine (DOCX arba PDF formato bylose) forma.
29. Pasirašytas suvestinis suteiktų paslaugų perdavimo – priėmimo aktas (su visais jo priedais) yra sąskaitos faktūros išrašymo pagrindas. Perkančioji organizacija pasilieka teisę prašyti tiekėjo pateikti paaiškinimus dėl pateikto suvestinio suteiktų paslaugų akto turinio siekiant įsitikinti, kad tiekėjas specialistų valandas teikiant priežiūros (ar vystymo paslaugas) apskaičiuoja remiantis objektyviomis užduoties sudėtingumo laiko sąnaudų apskaičiavimo taisyklėmis ir vadovaujantis tiekėjų etiško elgesio viešuosiuose pirkimuose kodekso taisyklėmis.

VII. INFORMACIJOS SAUGUMAS IR DUOMENŲ APSAUGA

30. Tiekėjas, teikdamas Paslaugas turi vadovautis ir užtikrinti šiuose teisės aktuose nustatytų reikalavimų įgyvendinimą:
30.1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2006 L 119, p. 1‑88) (toliau – BDAR);
30.2. Lietuvos Respublikos asmens duomenų teisinės apsaugos įstatymas;
30.3. Lietuvos Respublikos valstybės informacinių išteklių valdymo įstatymas;
30.4. Valstybės informacinių sistemų steigimo, kūrimo, modernizavimo ir likvidavimo tvarkos aprašas, patvirtintas Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
30.5. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl valstybės informacinių sistemų gyvavimo ciklo valdymo metodikos patvirtinimo“;
30.6. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
30.7. Bendrųjų elektroninės informacijos saugos reikalavimų aprašas, patvirtintas Lietuvos Respublikos Vyriausybės 2013 m. liepos 24 d. nutarimu Nr. 716 „Dėl bendrųjų elektroninės informacijos saugos reikalavimų aprašo, saugos dokumentų turinio gairių aprašo ir valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“;
30.8. Techniniai valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimai, patvirtinti Lietuvos Respublikos krašto apsaugos ministro 2020 m. gruodžio 4 d. įsakymu Nr. V-941 „Dėl techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“;
30.9. Kiti Lietuvos Respublikos teisės aktai reglamentuojantys informacijos saugumą ir asmens duomenų tvarkymą.
31. Įsigaliojus naujiems Europos Sąjungos ar Lietuvos Respublikos teisės aktams, ar jų pakeitimams, susijusiems su Paslaugų vykdymu, Paslaugų tiekėjas privalo vykdyti tokių teisės aktų nuostatas nuo jų įsigaliojimo datos. Todėl kiekviena šioje Techninėje specifikacijoje nurodyta reikalavimų nuostata, neatitinkanti įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusio su Paslaugomis, nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusi su Paslaugomis, nuostata.
32. Tiekėjo ir Perkančiosios organizacijos, pasirašyta Viešojo pirkimo-pardavimo sutartis, įsigalioja tik pasirašius Asmens duomenų tvarkymo sutartį (Pirkimo sąlygų priedas „Asmens duomenų tvarkymo sutartis“).
33. Visi informacijos saugumo ir duomenų apsaugos reikalavimai, taikomi Tiekėjui, yra taikomi ir jo pasitelktam subtiekėjui / -ams ar kitais pagrindais pasitelkiamiems ūkio subjektams. Tiekėjas galės vykdyti sutartį tik jam (subtiekėjui / -ams), jų specialistams pasirašius Konfidencialumo pasižadėjimo formą. Konfidencialumo pasižadėjimo formos Tiekėjo, subtiekėjo, specialistų (kurių kvalifikacija buvo tikrinama Viešojo pirkimo vykdymo metu) ir kitų specialistų, kurių kvalifikacija nebuvo tikrinama Viešojo pirkimo vykdymo metu, bet jie bus įtraukti į Viešojo pirkimo sutarties vykdymą kaip kiti specialistai, turi būti pasirašytos ir pateiktos Perkančiajai organizacijai per 1 d. d. nuo Viešojo pirkimo Sutarties įsigaliojimo dienos (nebent su Perkančiąja organizacija yra sutariama kitaip). Keičiant / pasitelkiant naujus subtiekėjus, keičiant specialistus sutarties vykdymo metu – kartu su raštu sudaromu susitarimu dėl subtiekėjų, specialistų (įtraukimo, pakeitimo ir pan.) turi būti pateikti šių subtiekėjų specialistų konfidencialumo pasižadėjimai.
34. Paslaugų vykdymui Tiekėjo darbuotojams prieiga prie Perkančiosios organizacijos informacinių išteklių suteikiama tik tokios apimties, kokios reikia Paslaugų vykdymui užtikrinti. Nuotoliniai prisijungimai prie Paslaugų teikimui naudojamos infrastruktūros suteikiami taip, kaip numatyta šios techninės specifikacijos IX skyriuje „Reikalavimai nuotoliniam prisijungimui“.
35. Viešaisiais ryšių tinklais perduodamos elektroninės informacijos konfidencialumas turi būti užtikrintas, naudojant saugų šifravimą.
36. Turi būti užtikrinamas saugių protokolų ir (arba) saugių slaptažodžių naudojimas, kai duomenys perduodami išoriniais duomenų perdavimo tinklais.
37. Tiekėjui viešai neskelbtina informacija teikiama tik tokios apimties, kuri būtina Paslaugoms atlikti. Tiekėjas turi imtis visų teisinių, techninių ir organizacinių priemonių gautai informacijai apsaugoti, todėl Tiekėjui nustatomi tokie pagrindiniai reikalavimai:
37.1. neatskleisti ir neperduoti kitiems fiziniams ar juridiniams asmenims iš Perkančiosios organizacijos gautos informacijos, užtikrinti tinkamą jos saugumą, laikyti ją paslaptyje net pasibaigus sutarties galiojimui;
37.2. apie informacijos paskleidimo ar perdavimo kitiems fiziniams ar juridiniams asmenims faktą nedelsiant raštu informuoti Perkančiąją organizaciją ir imtis visų būtinų veiksmų užkirsti kelią tolesniam informacijos paskleidimui;
37.3. atlyginti informacijos neteisėto paviešinimo tiesioginius nuostolius.
38. Tiekėjo darbuotojams be Perkančiosios organizacijos sutikimo draudžiama savavališkai atlikti Tarybos infrastruktūros (pvz. tarnybinės stoties, informacinės sistemos konfigūracijos), prie kurios Tiekėjo darbuotojams suteikta prieiga, keitimus.

VIII. REIKALAVIMAI TIEKĖJO PAGALBOS TARNYBAI

39. Reikalavimai tiekėjo Pagalbos tarnybai:
39.1. Tiekėjas turi turėti Perkančiosios organizacijos darbo dienomis, darbo valandomis (Paslaugų teikimo tvarka ir tikslus Paslaugos teikimo laikas nurodytas šios techninės specifikacijos 16 punkte) veikiančią Pagalbos tarnybą;
39.2. Tiekėjas turi užtikrinti komunikavimą lietuvių kalba žodžiu ir raštu (Pagalbos tarnybos sistemoje arba el. paštu) Perkančiajai organizacijai kreipiantis į tiekėjo pagalbos tarnybą;
39.3. Tiekėjo Pagalbos tarnyba turi suteikti galimybes registruoti kreipinius įvairiais nurodytais kanalais: elektroniniu paštu, fiksuoto ir mobilaus ryšio telefonu, naudojant WEB sąsają;
39.4. Tiekėjas turi būti įdiegęs veikiančius ir aprašytus incidentų bei keitimų valdymo procesus, atitinkančius informacinių technologijų paslaugų valdymo (ITIL ar analogiškos metodikos) gerųjų praktikų rekomendacijas bei veikiantį internetinį portalą kreipiniams registruoti bei peržiūrėti;
39.5. Tiekėjo Pagalbos tarnyba turi užtikrinti operatyvų grįžtamąjį ryšį ir informacijos apie incidentus realiu laiku (angl. On-line) teikimą interneto tinklalapyje, veikiančiame HTTPS protokolu.
39.6. Pagalbos tarnyba turi informuoti apie užregistruotų incidentų būklę, planuojamą incidentų išsprendimo datą ir laiką bei incidentų išsprendimą.

IX. REIKALAVIMAI NUOTOLINIAM PRISIJUNGIMUI

40. Nuotoliniams prisijungimams prie Tarybos tarnybinių stočių ar kitų informacinių išteklių Tiekėjas gali pasirinkti vieną iš žemiau nurodytų būdų:
40.1. Prisijungimas užtikrinantis žemiau keliamus reikalavimus, nenaudojant dedikuoto saugaus prisijungimo valdymo sprendimo:
40.1.1. Nuotolinis prisijungimas prie Tarybos tarnybinių stočių yra galimas tik naudojantis VPN tuneliu (Tiekėjas nurodo IP adresą / -us iš kurių bus jungiamasi į Tarybos tarnybines stotis);
40.1.2. Kiekvienam Tiekėjo paskirtam specialistui, atitinkančiam Perkančiosios organizacijos paslaugų pirkimo sąlygose nustatytus kvalifikacinius reikalavimus, sudaromas unikalus naudotojo vardas ir slaptažodis, kurie perduodami asmeniškai arba siunčiami elektroniniu paštu, užšifruotame dokumente (pasinaudojant pvz., Gpg4win arba lygiaverčiu sprendimu);
40.1.3. Tiekėjui nutraukus darbo santykius su paskirtu specialistu, Tiekėjas, paslaugų teikimo sutartyje nurodytu el. paštu, nedelsiant turi informuoti apie tai Perkančiąją organizaciją, kuri nedelsiant panaikina nurodyto specialisto naudotojo vardą ir slaptažodį ir / arba užblokuoja prieigą prie Tarybos tarnybinių stočių;
40.1.4. Suteiktas naudotojo vardas nekeičiamas ir negali būti suteiktas kitam Tiekėjo paskirtam specialistui;
40.1.5. Naudotojų vardai, slaptažodžiai Tiekėjo specialistams yra sudaromi ir keičiami vadovaujantis Informacijos apdorojimo priemonių naudojimo apraše (interaktyvi nuoroda: https://www.vert.lt/SiteAssets/Informacijos%20apdorojimo%20priemoni%C5%B3%20naudojimo%20aprasas.pdf) nustatytais reikalavimais.
40.2. Prisijungimas prie Perkančiosios organizacijos tarnybinių stočių nuotoliniu būdu realizuojamas naudojant saugaus prisijungimų valdymo sprendimą (angl. „Privilaged access managment“ (toliau - Sprendimas)), kuris užtikrina, kad:
40.2.1. tik patvirtinti Tiekėjo specialistai galės atlikti prisijungimą prie tarnybinių stočių ir tik su tokio lygio teisėmis, kokios reikalingos numatytai paslaugai teikti;
40.2.2. Sprendimas palaiko kelių veiksnių autentifikaciją ar kitus saugius prisijungimo būdus, kurie leidžia identifikuoti Tiekėjo specialistus;
40.2.3. visi Tiekėjo specialistų prisijungimai ir jų trukmės yra fiksuojamos;
40.2.4. prisijungimai, naudojantis Sprendimu, yra šifruojami;
40.2.5. visi Tiekėjo specialistų prisijungimai ir atliekami veiksmai prisijungus prie Perkančiosios organizacijos tarnybinių stočių būtų įrašomi, fiksuojant kokiu laiku ir kokį veiksmą atliko Tiekėjo specialistas. Sesijos turi būti saugomos ne trumpiau kaip 6 mėn.;
40.2.6. esant Perkančiosios organizacijos poreikiui, su Perkančiąją organizacija suderintu formatu ir būdu, Tiekėjas turi perduoti Perkančiajai organizacijai Tiekėjo specialisto atliktų veiksmų įrašytą sesiją. 
40.2.7. už Sprendimą, jo palaikymą atsakingas pats Tiekėjas, sprendimas turi būti naudojamas Tiekėjo veikloje.
40.3. Perkančioji organizacija, atsižvelgiant į teisės aktų pasikeitimus ir/arba Perkančiosios organizacijos infrastruktūroje įgyvendinamus naujus sprendimus, pasilieka teisę sutarties vykdymo metu keisti prie Perkančiosios organizacijos tarnybinių stočių naudojamą prisijungimo būdą ir principą (pvz. Perkančioji organizacija savo IT infrastruktūroje įsidiegia saugaus prisijungimų valdymo sprendimą, į kurio naudojimą įtraukia ir Tiekėjo specialistus).

X. NACIONALINIO SAUGUMO REIKALAVIMAI

41. Perkančioji organizacija siekia įsigyti paslaugas, kurios nekelia grėsmės nacionaliniam saugumui. Perkančioji organizacija yra įrašyta į Saugiojo tinklo naudotojų sąrašą, todėl vadovaujantis VPĮ 37 straipsnio 9 dalimi, paslaugos ir paslaugų teikime naudojama įranga ir / ar kita programinė įranga (pvz.: Pagalbos tarnyba ir kita paslaugų teikime naudojama įranga ir / ar programinė įranga) turi atitikti žemiau nurodytus su nacionaliniu saugumu susijusius reikalavimus:

4 lentelė. Nacionalinio saugumo reikalavimai.
	Nr.
	Su nacionaliniu saugumu susijęs reikalavimas
	Atitiktį reikalavimui pagrindžiantys dokumentai[footnoteRef:7] [7:  Perkančioji organizacija nustato, kad tiekėjas turi pateikti tiek dokumentų, kad jie patvirtintų visą reikalavime / reikalavimuose nustatytą / nustatytus reikalavimą / reikalavimus. Perkančioji organizacija pasilieka teisę tiekėjui pateikus ne visus nurodytus dokumentus (jeigu jie nėra pakankami) – prašyti pateikti ir kitus dokumentus (jeigu pateikti dokumentai yra nepakankami ir tam tikros reikalavimo dalies nepatvirtina), t. y. Perkančioji organizacija nustato, kad šį / šiuos reikalavimus patvirtinantys dokumentai gali būti tikslinami. Pažymėtina, jog Perkančioji organizacija rekomenduoja teikti Juridinių asmenų dalyvių informacinės sistemos išrašą arba atitinkamus valstybės narės ar trečiosios šalies dokumentus, kadangi šis išrašas arba atitinkamas dokumentas detaliai pateikia informaciją apie tiekėjo atitiktį Viešojo pirkimo sąlygų keliamiems su nacionaliniu saugumu susijusiems reikalavimams.] 


	42.1.
	Prekės - jeigu tokia yra naudojama Paslaugų teikimo metu, turi nekelti grėsmės nacionaliniam saugumui. Perkančioji organizacija laiko, kad prekės kelia grėsmę nacionaliniam saugumui, kai prekių gamintojas ar jį kontroliuojantis asmuo[footnoteRef:8] yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) LR Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose[footnoteRef:9]. [8:  Kontroliuojančio asmens sąvoka apibrėžta VPĮ 2 straipsnio 151 dalyje. Kontroliuojantis asmuo – individualios įmonės savininkas arba juridinis ar fizinis asmuo, kuris kitame juridiniame asmenyje: 1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba 2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi: a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje 2013/34/ES nustatytus reikalavimus; b) fizinių asmenų atveju – sutuoktiniai, tėvai ir jų vaikai (įvaikiai).]  [9:  Su valstybių ar teritorijų sąrašu galite susipažinti čia https://e-seimas.lrs.lt/portal/legalAct/lt/TAD/1a061730b0c711ecaf79c2120caf5094/asr ] 

	Vadovaujantis LR Viešųjų pirkimų įstatymo 39 straipsnio 3 dalimi pateikiama:
1. Nacionalinio saugumo reikalavimų atitikties deklaracija, patvirtinta Viešųjų pirkimų tarnybos 2022 m. gruodžio 29 d. įsakymu Nr. 1S-233 (Pirkimo sąlygų priedas).[footnoteRef:10] [10:  Tiekėjui kartu su pasiūlymu nepridėjus šios deklaracijos – Perkančioji organizacija nustato taisyklę, kad šis dokumentas galės būti tikslinamas.] 

Ekonomiškai naudingiausią pasiūlymą pateikusio tiekėjo (galimo pirkimo laimėtojo) prašoma pateikti vieną ar kelis šiuos dokumentus. (SVARBU: teikiama tiek dokumentų, kiek reikalinga patvirtinti nurodytą informaciją):
1) jei prekių gamintojas ar jį kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai ar kiti perkančiajai organizacijai priimtini dokumentai.
2) jei prekių gamintojas ar jį kontroliuojantis asmuo yra fizinis asmuo, pateikiama fizinio asmens tapatybę patvirtinančio dokumento (tapatybės kortelės ar paso) kopija, Juridinių asmenų dalyvių informacinės sistemos išrašas, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija, pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.
SVARBU: Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.
Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti dokumentus, jie turi būti išduoti ne anksčiau kaip3 mėn., skaičiuojant atgal nuo 2022-10-14.
Tiekėjas turi atitikti reikalavimus pasiūlymo pateikimo dienai ir išlaikyti reikalavimo / reikalavimų atitikimą visą Sutarties galiojimo laikotarpį.

	42.2.
	Paslaugos turi nekelti grėsmės nacionaliniam saugumui. Perkančioji organizacija laiko, kad paslaugos kelia grėsmę nacionaliniam saugumui, kai paslaugos būtų vykdomos iš LR Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų[footnoteRef:11]. [11:  Su valstybių ar teritorijų sąrašu galite susipažinti čia https://e-seimas.lrs.lt/portal/legalAct/lt/TAD/1a061730b0c711ecaf79c2120caf5094/asr] 

	Vadovaujantis LR Viešųjų pirkimų įstatymo 39 straipsnio 3 dalimi pateikiama: 
1. Nacionalinio saugumo reikalavimų atitikties deklaracija, patvirtinta Viešųjų pirkimų tarnybos 2022 m. gruodžio 29 d. įsakymu Nr. 1S-233 (Pirkimo sąlygų priedas)[footnoteRef:12]. [12:  Tiekėjui kartu su pasiūlymu nepridėjus šios deklaracijos – Perkančioji organizacija nustato taisyklę, kad šis dokumentas galės būti tikslinamas.
] 

Ekonomiškai naudingiausią pasiūlymą pateikusio tiekėjo (galimo pirkimo laimėtojo) prašoma pateikti vieną ar kelis šiuos dokumentus. (SVARBU: teikiama tiek dokumentų, kiek reikalinga patvirtinti nurodytą informaciją):
1) jei paslaugas teikiantis ar jį kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai ar kiti perkančiajai organizacijai priimtini dokumentai.
2) jei paslaugas teikiantis ar jį kontroliuojantis asmuo yra fizinis asmuo, pateikiama fizinio asmens tapatybę patvirtinančio dokumento (tapatybės kortelės ar paso) kopija, Juridinių asmenų dalyvių informacinės sistemos išrašas, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija, pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.
SVARBU: Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

Tiekėjas turi atitikti reikalavimus pasiūlymo pateikimo dienai ir išlaikyti reikalavimo / reikalavimų atitikimą visą Sutarties galiojimo laikotarpį.



42.  Jeigu prekių gamintojas ar paslaugų tiekėjas, ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams LR Viešųjų pirkimų įstatymo 37 straipsnio 9 dalis netaikoma. Tiekėjai, pildydami pasiūlymą, Pasiūlymo formoje turi nurodyti, ar jie turi šį statusą.
43. Perkančioji organizacija gali neprašyti LR Viešųjų pirkimų įstatymo 39 straipsnio 3 dalyje nurodytų dokumentų, jeigu iš kitų šaltinių, negu nurodyta LR Viešųjų pirkimų įstatymo 39 straipsnio 5 dalyje, gali nustatyti atitiktį keliamiems reikalavimams, 
44. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros.

XI. ŽALIEJI REIKALAVIMAI

45. Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3 ir 4.4.4 papunkčiais:
45.1. pirkimo objektas tenkina Tvarko aprašo 4.4.3 papunktyje nustatytą sąlygą, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų palaikymo paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos;
45.2.  taikant Tvarkos aprašo 4.4.4.1 papunktyje nustatytą aplinkosauginį principą ir siekiant, kad teikiant Paslaugas ir vykdant sutartinius įsipareigojimus, būtų sunaudojama mažiau gamtos išteklių, turi būti mažinamas popieriaus sunaudojimas, atsisakoma nebūtino dokumentų kopijavimo ir spausdinimo, dokumentacija teikiama tik elektroniniu formatu, o dokumentaciją, kuri turi būti pasirašoma, būtina pasirašyti elektroniniu parašu. Esant būtinybei dokumentaciją spausdinti, ji turi būti spausdinama ant abiejų lapo pusių ir naudojamas popierius, kuris atitinka aplinkos apsaugos kriterijus popieriui ir jo gaminiams, nustatytus Tvarkos aprašo 2 priedo 1 punkte

